# 

# Smernica č. 48/2021 o dotáciách v oblasti práce s mládežou

ev. č.: 2021/22331:1-A2200

Gestorský útvar: Sekcia stredných škôl

tel.: 02/59374255

Minister školstva, vedy, výskumu a športu vydáva podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky v súlade s § 15 zákona č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“) túto smernicu:

### Úvodné ustanovenia

* 1. Táto smernica upravuje postup pri poskytovaní dotácií zo štátneho rozpočtu z rozpočtovej kapitoly Ministerstva školstva, vedy, výskumu a športu Slovenskej republiky (ďalej len „ministerstvo“) v oblasti práce s mládežou.
  2. Príslušným útvarom na účely poskytovania dotácií zo štátneho rozpočtu z rozpočtovej kapitoly ministerstva v oblasti práce s mládežou (ďalej len „dotácia“) je sekcia, v ktorej pôsobnosti je práca s mládežou.
  3. Implementačným orgánom na účely poskytovania dotácií je priamo riadená organizácia ministerstva, v ktorej pôsobnosti je práca s mládežou.
  4. Financovanie dotácií zabezpečuje ministerstvo z rozpočtu príslušného útvaru.

### Tematické oblasti

* 1. Dotácie sa poskytujú na účely podľa § 15 ods. 1 zákona v tematických oblastiach, ktorými sú
     1. celoročná pravidelná a systematická práca s mládežou nadregionálneho charakteru,
     2. zastupiteľské štruktúry pre participáciu mládeže,
     3. dobrovoľnícke príležitosti pre mládež,
     4. informačné služby a poradenské služby pre mládež,
     5. linky pomoci,
     6. nízkoprahové programy pre mládež,
     7. aktuálne priority v práci s mládežou.
  2. Obsah tematickej oblasti sa uvádza v konkrétnej výzve na predloženie žiadostí o poskytnutie dotácie.

### Zoznam žiadateľov

* 1. Žiadateľa, ktorý je uvedený v § 15 ods. 2 zákona možno zapísať do zoznamu žiadateľov (ďalej len „zoznam“), ak spĺňa podmienky uvedené vo výzve na predloženie žiadostí o zápis do zoznamu podľa čl. 4 ods. 1. Ministerstvo zapíše žiadateľa do zoznamu na päť rokov, najdlhšie do 31. decembra 2027.
  2. Žiadateľ, ktorý je zapísaný v zozname, môže predkladať žiadosti o poskytnutie dotácie na jednotlivé účely v tematickej oblasti, pre ktorú je zapísaný, a tematickej oblasti podľa čl. 2 ods. 1 písm. g).
  3. Žiadateľ, ktorý nie je zapísaný v zozname, môže predkladať žiadosti o dotáciu na jednotlivé účely len v tematickej oblasti podľa čl. 2 ods. 1 písm. g).
  4. Ministerstvo môže žiadateľa zapísaného v zozname vymazať zo zoznamu, ak
     1. prestane spĺňať podmienky výzvy na predkladanie žiadosti o zápis do zoznamu,
     2. žiadal o poskytnutie dotácie a žiadosť o poskytnutie dotácie podal nesprávne v dvoch po sebe nasledujúcich kalendárnych rokoch,
     3. žiadal o poskytnutie dotácie a vyhotovil na účel poskytnutia dotácie nepravdivý zoznam svojich členov alebo nepravdivý zoznam účastníkov ním organizovaného podujatia alebo programu v oblasti práce s mládežou alebo
     4. má štatutárny orgán alebo člena štatutárneho orgánu, ktorý bol právoplatne odsúdený za niektorý z trestných činov extrémizmu.
  5. Ministerstvo môže žiadateľa zapísaného v zozname, ktorému bola poskytnutá dotácia, vymazať zo zoznamu, ak
     1. používa dotáciu v rozpore s podmienkami alebo s účelom výzvy na predloženie žiadosti o poskytnutie dotácie,
     2. nenaplnil v hodnotenom roku merateľné ukazovatele určené vo výzve na predkladanie žiadostí o poskytnutie dotácie aspoň na 60 %,
     3. uviedol nepravdivé údaje v záverečnej správe o využití dotácie alebo
     4. vykonáva na základe zistení kontroly podľa čl. 5 činnosti, na ktoré bola poskytnutá dotácia, na nedostatočnej úrovni.
  6. Výmaz zo zoznamu ministerstvo bezodkladne oznámi dotknutému žiadateľovi.

1. Poskytovanie dotácie
   1. Výzva na predkladanie žiadostí o poskytnutie dotácie sa vyhlasuje v rozsahu alokovaných finančných prostriedkov.
   2. Výzva na predkladanie žiadostí o zápis do zoznamu sa vyhlasuje raz ročne pre každú tematickú oblasť podľa čl. 2 ods. 1 písm. a) až f).
   3. Výzvu zverejňuje príslušný útvar na webovom sídle ministerstva najmenej na 14 dní.
   4. Každá výzva obsahuje termín na podávanie žiadostí určený tak, aby prvý deň aj posledný deň termínu na podávanie žiadostí pripadol na pracovný deň.
   5. Pre žiadateľov, ktorí sú zapísaní v zozname, sa vo výzve na predloženie žiadostí o poskytnutie dotácie určuje zjednodušená formu žiadosti o poskytnutie dotácie.
   6. Komunikáciu so žiadateľmi vykonáva príslušný útvar a implementačný orgán.
   7. Žiadosť musí spĺňať aj osobitné podmienky výzvy, ak boli určené.
   8. Žiadosti vyhodnocuje Komisia Ministerstva školstva, vedy, výskumu a športu Slovenskej republiky na vyhodnotenie žiadostí o poskytnutie dotácií zo štátneho rozpočtu na podporu práce s mládežou.

### Monitoring a vyhodnocovanie

* 1. Príslušný útvar v spolupráci s implementačným orgánom priebežne monitoruje poskytovanie dotácií.
  2. Príslušný útvar každé tri roky vypracúva správu o poskytovaní dotácií.

### Účinnosť

Táto smernica nadobúda účinnosť 7. decembra 2021.

**minister**

## Obsah

[Smernica č. 48/2021 o dotáciách v oblasti práce s mládežou 1](#_Toc89679695)

[Čl. 1 Úvodné ustanovenia 1](#_Toc89679696)

[Čl. 2 Tematické oblasti 1](#_Toc89679697)

[Čl. 3 Zoznam žiadateľov 2](#_Toc89679698)

[Čl. 5 Monitoring a vyhodnocovanie 3](#_Toc89679699)

[Čl. 6 Účinnosť 3](#_Toc89679700)

[Obsah 4](#_Toc89679701)